ברייס דאלאס הווארד

ברייס דאלאס הווארד (באנגלית: Bryce Dallas Howard; נולדה ב-2 במרץ 1981) היא שחקנית קולנוע, במאית, תסריטאית ומפיקת קולנוע אמריקאית. בתו של הבמאי רון הווארד. היא התפרסמה תחילה בסרטים "הכפר" שביים מ. נייט שאמלאן, "כטוב בעיניכם" שביים קנת בראנה עליו קיבלה הווארד מועמדות על תפקידה לפרס גלובוס הזהב, שיחקה גם בסרטו של סם ריימי "ספיידרמן 3" כגוון סטייסי, בסרט הדרמה "העזרה" ובסרטו של קולין טרוורו "עולם היורה".

 ביוגרפיה 
ממוזער|200px|הווארד בפרימיירת "ספיידרמן 3", 2007
הווארד נולדה לוס אנג'לס, קליפורניה שבארצות הברית, למשפחה נוצרית. הוריה הם השחקנית שריל הווארד ולשחקן והבמאי, רון הווארד. להווארד יש שתי אחיות תאומות ביניהן השחקנית פייג' הווארד ואח, הם גדלו מחוץ לתעשיית הסרטים ואף לא הורשו לצפות בטלוויזיה. הוריהם דווקא עודדו אותם לקרוא ספרים, לשחק בחוץ ולפתח תחביבים.
הווארד גדלה בעיירה גריניץ' שבקונטיקט שם סיימה בהצלחה את לימודיה בבית הספר ב-1996, לאחר מכן עברה לתיכון ביירם הילס בעיירה אמרוק, ניו יורק שם הופיעה בכמה הצגות, הווארד סיימה בהצלחה את לימודיה בתיכון ב-1999.

הווארד השתתפה במופע אמנות הבמה באחוזת דלת הבמה, מחנה קיץ בצפון ניו יורק לצד חברתה הטובה נטלי פורטמן.

לאחר שסיימה את לימודיה בתיכון למדה הווארד שלוש שנים בבית הספר לאומנויות על שם טיש באוניברסיטת ניו יורק.

 קריירה 
בשנת 1989, כשהייתה בת 8 שיחקה לראשונה בתפקיד קטן בסרטו של אביה "הורים במשרה מלאה". הווארד הופיעה בעוד כמה מסרטיו של אביה כשחקנית רקע, וכמו כן בתפקיד קטן בסרט "הגרינץ'" לפני שקיבלה את התפקיד הגדול הראשון שלה בסרט הדרמה "ספר האהבה" ב-2004, כמו כן הווארד הופיעה באותה תקופה על בימות ניו יורק בכמה הצגות.

את תפקיד הפריצה שלה קיבלה הווארד בסרטו של הבמאי מ. נייט שאמלאן "הכפר", בסרט היא שיחקה לצד חואקין פיניקס, אדריאן ברודי וויליאם הרט, את התפקיד קיבלה הווארד ללא אודישן לאחר ששאמלאן ראה אותה מופיעה בברודוויי והתרשם מיכולות המשחק שלה. בעקבות הופעתה בסרט נבחרה הווארד על ידי הבמאי לארס פון טרייר להחליף את ניקול קידמן בתפקיד הראשי בסרט "מנדרליי". הווארד שיתפה פעולה בשנית עם מ. נייט שאמלאן ב-2006 הפעם בסרט המתח "נערה במים", לצד פול ג'יאמטי.
באותה שנה קיבלה הווארד מועמדות לפרס גלובוס הזהב על תפקידה בסרטו של קנת בראנה "כטוב בעיניכם".

ב-2007 הופיעה הווארד בתפקיד גוון סטייסי בשובר הקופות "ספיידרמן 3" של הבמאי סם ריימי, לצד טובי מגוויר וקירסטן דנסט. למען התפקיד הווארד האדמונית הטבעית נאלצה לצבוע לבלונד. בין השאר, הווארד גברה על אלישה קאת'ברט וסיינה מילר שהתמודדו גם הן על התפקיד.

ב-2009 שיחקה הווארד בסרט הרביעי בסדרת הסרטים שליחות קטלנית, "שליחות קטלנית: התעוררות", בסרט גילמה הווארד את אשתו של ג'ון קונור לצידם של כריסטיאן בייל וסאם וורת'ינגטון.
גילמה ב-2010 את הערפדית ויקטוריה בסרט "דמדומים 3: ליקוי חמה" אשר רוצה במותה של בלה (קריסטין סטיוארט) כדי לנקום את מותו של אהובה ג'יימס בסרט הראשון.
ב-2011 שיחקה בדרמות המצליחות "העזרה" בתפקיד הילי הולברוק, הגזענית הראשית של ג'קסון בירת מיסיסיפי; ובסרט "50/50" בתפקיד רייצ'ל, חברתו של אדם לרנר (ג'וזף גורדון-לוויט) החולה במחלת סרטן נדירה.

בשנת 2015 השתתפה בסרטו של קולין טרוורו "עולם היורה" בתור מנהלת הפארק עולם היורה קלייר דירינג לצידו של כריס פראט. היא חזרה לגלם את דמותה בסרט מ-2018 "עולם היורה: נפילת הממלכה" ומ-2022 "עולם היורה: עולם חדש".

בשנת 2016 כיכבה בפרק Nosedive מתוך הסדרה "מראה שחורה" והייתה מועמדת לפרס גילדת שחקני המסך על תפקידה בסדרה. בהמשך שיחקה בסרט הדרמה "מכורים לזהב", לצד מתיו מקונוהיי, טובי קבל ואדגר רמירס.

בשנת 2018 התארחה בסיטקום "משפחה בהפרעה".

בשנת 2019 דיבבה את הכלבה בלה בסרט "דרכו של הכלב" ושיחקה בסרט המוזיקלי אודות חיו של המוזיקאי אלטון ג'ון "רוקטמן" בתור שילה איילין.

 תסריטאית ובמאית 
בשנת 2017 כתבה פרק אחד מתוך הסדרה "Daytime Divas" של רשת VH1.

בשנת 2019 ביימה את הסרט התיעודי "Dads", וביימה שני פרקים מתוך הסדרה זוכת פרס אמי "המנדלוריאן".

באוקטובר 2024, פורסם כי Lionsgate סגרו עסקה עם הווארד לביים את הסרט "All of Her". הווארד גם תפיק את הסרט עם חברת ההפקה שלה Nine Muses Entertainment.

חיים אישיים
ביוני 2006 התחתנה הווארד עם השחקן האמריקאי-יהודי סת' גייבל, אותו הכירה באוניברסיטת ניו יורק והיה בן זוגה במשך 5 שנים, כשב-2007 נולד בנם הראשון, וב-2012 נולדה להם גם בת.

הווארד הייתה טבעונית למשך שלוש וחצי שנים אך חדלה מכך.

 פילמוגרפיה 
 קולנוע 
שנהסרטתפקידהערות1989הורים במשרה מלאהילדה באודישן1995אפולו 13ילדה בשמלה צהובה2000הגרינץ'מופתעת מי?2001נפלאות התבונהסטודנטית2004ספר האהבההת'רהכפראיבי אליזבת' ווקר2005מנדרלייגרייס מרגרט מאליגן2006כטוב בעיניכםרוזלינדנערה במיםסטוריOrchidsסרט קצר; במאית ותסריטאית2007ספיידרמן 3גוון סטייסי2008Good Dickאישה נשקניתאובדן היהלוםפישר ווילו2009שליחות קטלנית: התעוררותקתרין "קייט" ברוסטר קונור2010דמדומים 3: ליקוי חמהויקטוריהמכאן והלאהמלאני2011העזרההילי הולברוק50/50רייצ'לחסרי מנוחה (אנ')מפיקה2015עולם היורהקלייר דירינגSolematesסרט קצר; במאית ותסריטאית2016חברי הדרקון אליוטגרייס מיצ'האםמכורים לזהבקיי2018עולם היורה: נפילת הממלכהקלייר דירינג2019דרכו של הכלבבלהדיבוברוקטמןשילה אייליןDadsסרט תיעודי; במאית2022עולם היורה: עולם חדשקלייר דירינג2024ארגיילאלי קונווי2025נכנסים לתפקיד (אנ')קאטAll of Herבמאית ומפיקה

 טלוויזיה 
שנהסדרהתפקידהערות2009איש משפחהקולות שוניםדיבוב; פרק: "We Love You, Conrad"2013קרא לי משוגעתסרט טלוויזיה; במאית (הקטע: "Lucy")2014HitRecord on TVדמויות שונות2 פרקים2016מראה שחורהלייסי פאונדפרק: "Nosedive"2018משפחה בהפרעהעצמהפרק: "Emotional Baggage"2020-2019המנדלוריאןבמאית הפרקים: "Chapter 4: Sanctuary"; "Chapter 11: The Heiress"2022הספר של בובה פטבמאית הפרק: "Chapter 4"סיפורי הג'דיייאדלדיבוב; פרק: "The Sith Lord"

 פרסים ומועמדויות 
פרסשנהקטגוריהמועמדותתוצאהפרס גלובוס הזהב2008השחקנית הטובה ביותר במיני-סדרה או בסרט טלוויזיהכטוב בעיניכםפרס NAACP Image2012שחקנית המשנה הטובה ביותרהעזרהפרס סאטורן2017שחקנית המשנה הטובה ביותרמכורים לזהבפרס בחירת הקהל2018כוכבת הקולנוע של השנהעולם היורה: נפילת הממלכהפרס פטל הזהב2023השחקנית הגרועה ביותרעולם היורה: עולם חדשפרסי הסרטים של MTV2005השחקנית הפורצת הטובה ביותרהכפר2011הקרב הטוב ביותר (עם זאווייר סמואל ורוברט פטינסון)דמדומים 3: ליקוי חמה2012צוות השחקנים הטוב ביותר (עם אמה סטון, ויולה דייוויס, ג'סיקה צ'סטיין, ואוקטביה ספנסר)העזרההרגע המפתיע הטוב ביותרהנבל הטוב ביותרפרס גילדת שחקני המסך2012צוות השחקנים הטוב ביותר בסרט קולנועהעזרה2017השחקנית הטובה ביותר במיני סדרה או בסרט טלוויזיהמראה שחורהפרסי אמפייר2005השחקנית הטובה ביותרהכפרתגלית השנהפרסי איגוד מבקרי הקולנוע האמריקאי2011אנסמבל המשחק הטוב ביותרהעזרה2016השחקנית הטובה ביותר בסרט אקשןעולם היורהפרס סטלייט2012צוות השחקנים הטוב ביותר - סרט קולנועהעזרהפרסי בחירת הנוער2005בחירת הסרטים לסצנה מפחידההכפר2010בחירת שחקנית הקולנוע: אקשןשליחות קטלנית: התעוררות2011בחירת הקולנוע: נבלדמדומים 3: ליקוי חמה2015בחירת סרט: Hissy Fitעולם היורהבחירת כוכב סרטי הקיץ: אישה2018עולם היורה: נפילת הממלכהפרסי Black Reel2011האנסמבל הטוב ביותרהעזרה

קישורים חיצוניים



 AskMen.com profile 

הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:זוכי פרס בחירת הנוער
קטגוריה:אמריקאיות שנולדו ב-1981
קטגוריה:אמריקאים שנולדו ב-1981